open-index/open-wikipedia-markdown huggingface dataset:
தே. வெங்கடேச மூர்த்தி

**தே. வெங்கடேச மூர்த்தி** (*D. Venkatesh Murthy*) ஓர்சமூக சேவகர் மற்றும் பெங்களூரின் 46வது மாநகர தந்தையாகப் பணியாற்றிய முன்னாள் பாஜக அரசியல்வாதி ஆவார்.

## தொழில்
கே. எஸ். ஈஸ்வரப்பாவிடம் மூன்று முறை மாநகர பகுதி உறுப்பினராக இருந்தவர். இவர் 2017-ல் பாரதிய ஜனதா கட்சியிலிருந்து இடைநீக்கம் செய்யப்பட்டார். பெங்களூரு மாநகரத் தந்தையாக அதிக காலம் பதவி வகித்தவர்.

## மேற்கோள்கள்


பகுப்பு:வாழும் மக்கள்
பகுப்பு:கர்நாடக அரசியல்வாதிகள்
கொத்தப்பள்ளி சாமுவேல் ஜவகர்

**கொத்தப்பள்ளி சாமுவேல் ஜவகர்** (*Kothapalli Samuel Jawahar*) (பிறப்பு: ஜனவரி 26, 1965), **கே. எஸ். ஜவகர்** என்றும் பிரபலமாக அறியப்படுபடும் இவர், ஆந்திரப் பிரதேச மாநிலத்தைச் சேர்ந்த அரசியல்வாதியும், ஆசிரியரும் ஆவார். இவர் ஆந்திரப் பிரதேச அரசில் 2017 முதல் 2019 வரை மாநில கலால் துறை அமைச்சராகப் பணியாற்றினார்.  2014 முதல் 2019 வரை கொவ்வூர் சட்டமன்றத் தொகுதியின் உறுப்பினராகத் (  ) தேர்ந்தெடுக்கப்பட்டார்.

## ஆரம்ப கால வாழ்க்கை
கொவ்வூரில் ஆசிரியராகப் பணியாற்றிய இவர், ஆந்திரப் பிரதேச ஆசிரியர் கூட்டமைப்புத் தலைவராகப் பதவி வகித்தார். 2014 தேர்தலுக்கு முன்பு தெலுங்கு தேசம் கட்சியில் உறுப்பினரானார்.

## அரசியல் வாழ்க்கை
2014-ம் ஆண்டு தெலுங்கு தேசம் கட்சி மூலம் அரசியலில் நுழைந்த ஜவகர் ஆசிரியர் பதவியை விடு விலகி 2014 தேர்தலில் கொவ்வூர் தொகுதியில் கட்சி வேட்பாளராக போட்டியிட்டு வெற்றி பெற்றார். 12,745 வாக்குகள் பெரும்பான்மையுடன் ஒய். எஸ். ஆர். காங்கிரஸ் கட்சி வேட்பாளர் தானேதி வனிதாவை தோற்கடித்தார்.

இவர் என்ஜி ரங்கா வேளாண் பல்கலைக்கழகத்தின் விவசாயக் குழுவின் வாரிய உறுப்பினராக நியமிக்கப்பட்டார். ஏப்ரல் 2, 2017 அன்று, ஆந்திரப் பிரதேசத்தில் அமைச்சரவை மாற்றத்தின் ஒரு பகுதியாக கலால் துறை அமைச்சராக  இவர் பொறுப்பேற்றார். 2019 தேர்தலில், இவர் திருவூர் சட்டமன்ற தொகுதிக்கு தெலுங்கு தேசம் கட்சி வேட்பாளராகப் போட்டியிட்டார். ஆனால் ஒய். எஸ். ஆர். காங்கிரஸ் கட்சி வேட்பாளர் கொக்கிலிகடா ரக்சனா நிதியிடம் 10,835 வாக்குகள் வித்தியாசத்தில் தோற்றார்.

## மேற்கோள்கள்

பகுப்பு:ஆந்திரப் பிரதேச அரசியல்வாதிகள்
பகுப்பு:1965 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:தெலுங்கு தேசம் கட்சி அரசியல்வாதிகள்
இராம் சுவரூப் கசானா

**இராம் சுவரூப் கசானா** (*Ramswaroop Kasana*) இராச்டிரிய லோக்தந்திரிக் கட்சியைச் சேர்ந்த இந்திய அரசியல்வாதி ஆவார். இவர் 2008 முதல் 2013 வரை இராசத்தான்  சட்டமன்றத்தில் சட்டமன்ற உறுப்பினராக இருந்தார். 2008 ஆம் ஆண்டு நடைபெற்ற தேர்தலில் இவர் 22328 வாக்குகள் பெற்றிருந்தார். இவரை எதிர்த்துப் போட்டியிட்ட இந்திய தேசிய காங்கிரசு கட்சியின் வேட்பாளர் இராஜேந்திர சிங் 21435 வாக்குகள் பெற்றிருந்தார். இவர்களுக்கிடையேயான வாக்கு வித்தியாசம் 823 ஆகும். மேலும், இவர் இராசத்தான் அரசின் பாராளுமன்றச் செயலாளராகவும் இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:இராசத்தான் சட்டமன்ற உறுப்பினர்கள்
திவாதி கர்மா

**திவாதி கர்மா** (Devati Karma) 1962 ஆம் ஆண்டு சூலை 1 ஆம் நாள் சத்தீஸ்கரில் பிறந்தார். இவர் ஒரு இந்திய அரசியல்வாதி ஆவார். இவர் இரண்டு முறை சத்தீஸ்கர் சட்டமன்றத்திற்கு தேர்ந்தெடுக்கப்பட்டு  சட்டமன்ற உறுப்பினராகப் பணியாற்றினார். திவாதி கர்மா தண்டேவாரா சட்டமன்ற தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## வகித்த பதவிகள்

## மேற்கோள்கள்

பகுப்பு:சத்தீசுகர் அரசியல்வாதிகள்
பகுப்பு:1962 பிறப்புகள்
பெங்களூரு மாநகரத் தந்தைகளின் பட்டியல்

**பெங்களூரு மாநகரத் தந்தைகளின் பட்டியல்** (*List of mayors of Bangalore*) என்பது இந்திய நகரமான **[[பெங்களூர்|பெங்களூருவின்]]** முதல் குடிமகன் ஆவார். பெரிய பெங்களூர் மாநகரப் பேரவையின் தலைவர் மாநகரத் தந்தை ஆவார்.மாநகராட்சியில் நடக்கும் விவாதங்களை ஆலோசிப்பதில் மாநகரத் தந்தை செயல்படும் முக்கியப் பங்கினை வகிக்கிறார். இவரது பதவிக்காலம் *2020ஆம் ஆண்டின் பெரிய பெங்களூர் மகாநகர பலிகே சட்டத்தின்படி* 5 ஆண்டுகளாகும். *1976ஆம் ஆண்டின் கர்நாடகா மாநகராட்சியின் சட்டத்தின்* படி மாநகரத் தந்தையின் பதவிக்காலம் 1 வருடமாக இருந்தது.

## மாநகரத் தந்தைகள்
* ஆர். சுப்பண்ணா (1949) - 1ஆவது மேயர் 
* என். கேசவைங்கர் (1950) 
* ஆர். அனந்தராமன் (1951)
* பி. அனுமந்தியா (1953)
* வி. பி. தீனதயாளு நாயுடு (1955)
* எம். கிருஷ்ணப்பா (1956) 

* பி. இந்திரம்மா
* மருத்துவர் எம். ஜி. சேசாத்ரி
* வி. எஸ். கிருஷ்ண ஐயர் (1962–63)
* ஜி. நாராயணா (1964)
* என். நாரியன் செட்டி (1968-69)(பிறப்பு 29.12.1897-31.12.1969)
* மருத்துவர் எம். ஜி. சேசாத்ரி
* பி. எசு. சுதன்வா 
* ஜே. குப்புசாமி
* பி. நஞ்சப்பா (1961)
* பி. கே. எம். கவுடா (1985)
* பத்மாவதி கங்காதர கவுடா
* ஜி. குப்பசாமி (1994-1995)
* பிரேமா கரியப்பா
* பி. ஆர். இரமேசு
* ஜே. ஹச்சப்பா
* கே. எச். என். சிம்கா
* புட்டே கவுடா
* எம். இராமச்சந்திரப்பா
* பிரதீப் ரெட்டி
* ஜீனாபாய் தேவிதாசு
* கே. சந்திரசேகர் - 39வது மாநகரத் தந்தை
* சி. எம். நாகராஜ் (2002-2003)
* நாராயணசாமி - 42வது மாநகரத் தந்தை
* மும்தாஜ் பேகம் - 43வது மாநகரத் தந்தை
* எஸ். கே. நடராஜ் - 44வது மாநகரத் தந்தை
* சாரதாம்மா ராமாஞ்சநேயா - 45வது மாநகரத் தந்தை
* தே. வெங்கடேச மூர்த்தி - 46வது மாநகரத் தந்தை
* கட்டே சத்யா என்கிற பி. எஸ். சத்யநாராயணா - 47வது மாநகரத் தந்தை
* என். சாந்தகுமாரி - 48வது மாநகரத் தந்தை
* மஞ்சுநாத் ரெட்டி 49வது மாநகரத் தந்தை
* ஜி. பத்மாவதி - 50வது மாநகரத் தந்தை
* ஆர். சம்பத் ராஜ் - 51வது மாநகரத் தந்தை
* கங்காம்பிகே மல்லிகார்ச்சூன் - 52வது மாநகரத் தந்தை
* எம். கௌதம் குமார் - 53வது மாநகரத் தந்தை

## மேற்கோள்கள்

பகுப்பு:கர்நாடக அரசியல்வாதிகள்
சாகித் அலி கான்

**சாகித் அலி கான்** (*Zahid Ali Khan*)  ஐதராபாத்தைச் சேர்ந்த ஒரு இந்திய பத்திரிகையாளர் ஆவார். இவர், *தி சியாசத் டெய்லி* என்ற உருது செய்தித்தாளின் தலைமை ஆசிரியர் ஆவார். 2009ல் ஐதராபாத்து மக்களவைத் தொகுதியில் போட்டியிட்டார்.

## தனிப்பட்ட வாழ்க்கை
*தி சியாசத் டெய்லி*யின் நிறுவனர் அபித் அலி கான் மற்றும் தாயார் முனீருன்னிசா பேகம் ஆகியோருக்கு மகனாகப் பிறந்தார்.

## அரசியல்
2009 இல், கான் 2009இல் நடந்த இந்திய பொதுத் தேர்தலில் 70% முஸ்லிம்கள் பெரும்பான்மையாக உள்ள ஐதராபாத்து  தொகுதியில் போட்டியிடுவார் என்றும், பிராந்திய பாரத் இராட்டிர சமிதி , தெலுங்கு தேசம் கட்சி இந்தியப் பொதுவுடைமைக் கட்சி, இந்தியப் பொதுவுடமைக் கட்சி (மார்க்சிஸ்ட்) போன்ற கட்சிகளின் ஆதரவுடன் சுயேச்சை வேட்பாளராக போட்டியிடுவார் என்றும் அறிவிக்கப்பட்டது. அனைத்திந்திய மஜ்லிசே இத்திகாதுல் முசுலிமீன்  கட்சியின் தலைவரான அசதுத்தீன் ஒவைசி 1984 ஆம் ஆண்டு முதல் இந்தத் தொகுதியை தக்கவைத்துக் கொண்டிருந்தார்.

பிப்ரவரி 2009 இல், அனைத்திந்திய மஜ்லிசே இத்திகாதுல் முசுலிமீன் கட்சியினர் எனக் கூறப்படும் அடையாளம் தெரியாத நபர்களால் கான் தாக்கப்பட்டு மருத்துவமனையில் அனுமதிக்கப்பட்டார். *தி சியாசட் டெய்லி*யின் ஆசிரியர்கள் மற்றும் பத்து இதர செய்தி நிறுவனங்கள், பத்திரிகையாளர்கள் மீதான தாக்குதல்களை அதிகரிப்பதில் அரசாங்கம் மற்றும் காவல்துறையின் செயலற்ற தன்மையைக் குறிப்பிட்டு கானுக்கு ஆதரவு அளிக்க முன்வந்தனர். தேர்தலில் கானை 110,768 வாக்குகள் வித்தியாசத்தில் ஒவைசி தோற்கடித்தார். ஒவைசியின் 293,000 வாக்குகளுடன் ஒப்பிடுகையில் கான் 182,000 வாக்குகள் பெற்றார்.

2014 ஆம் ஆண்டில், பாரதிய பாரதிய ஜனதா கட்சி கட்சியுடனான தெலுங்கு தேசம் கட்சியின் கூட்டணியில் அதிருப்தி அடைந்த கான், கட்சியிலிருந்து பிரிந்தார். இது முஸ்லிம் சமூகத்தை மோசமாக பாதிக்கும் என்று கருதினார். ஆம் ஆத்மி கட்சியின் அழைப்பையும் நிராகரித்தார்.

## சமூக சேவை
தெலங்காணா மாநிலத்தின் துணை முதல்வர் முகமது அலி, சமூக மற்றும் பத்திரிகைத் துறைகளில் பங்களிப்பதன் மூலம் கான் நாட்டில் முக்கிய இடத்தைப் பெற்றுள்ளார் என்று கூறினார். இஸ்லாமிய சேவைகளில் உரிமை கோரப்படாத ஆயிரக்கணக்கான முஸ்லிம் உடல்களை அடக்கம் செய்யும் பொறுப்பையும் கான் ஏற்றுக்கொண்டார்.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
ஆர். சுப்பண்ணா

**ஆர். சுப்பண்ணா** (*R. Subbanna*)(21 செப்டம்பர் 1911 - 9 ஏப்ரல் 1977) இந்தியாவின் கர்நாடகாவின் பெங்களூர் மாநகரத்தின் முதல் மாநகரத் தந்தை ஆவார்.

## பெங்களூரு மாநகரத் தந்தை
பெங்களூரில் உள்ள மாநகராட்சி 1949ஆம் ஆண்டு உருவாக்கப்பட்டது. இதே 1949ஆம் ஆண்டு பெங்களூரின் முதல் மாநகரத் தந்தையாக ஆர். சுப்பண்ணா நியமிக்கப்பட்டார். இவரது பதவிக்காலம் ஓராண்டு மட்டுமே நீடித்தது. 1950 இல் முதல் மாநகராட்சி தேர்தல் நடத்தப்பட்டது.

## பின்னணி
சுப்பண்ணா இந்திய தேசிய காங்கிரசு கட்சியின் தொண்டராக இருந்தார். பெங்களூர் மாநில காங்கிரசில் 30 ஆண்டுகள் பணியாற்றினார்.

## மேற்கோள்கள்

பகுப்பு:Articles with hCards
பகுப்பு:கர்நாடக அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
சலீல் கான்

**சலீல் கான்** (*Jaleel Khan*) (பிறப்பு 10 டிசம்பர் 1954), ஆந்திரப் பிரதேச மாநிலத்தைச் சேர்ந்த இந்திய அரசியல்வாதி ஆவார். இவர் விஜயவாடா மேற்கு தொகுதியின் முன்னாள் சட்டமன்ற உறுப்பினர் ஆவார்.

2014 மாநில சட்டமன்றத் தேர்தலில் ஒய். எஸ். ஆர். காங்கிரஸ் கட்சி சார்பில் சட்டமன்ற உறுப்பினராகத் தேர்ந்தெடுக்கப்பட்டார். இவரது தனது நெருங்கிய போட்டியாளரான வி. சீனிவாசை மிகக் குறைந்த வாக்கு வித்தியாசத்தில் தோற்கடித்தார். பின்னர் 2016ல் ஆளும் தெலுங்கு தேசம் கட்சியில் இணைந்தார். 1999 இல் இந்திய தேசிய காங்கிரசு கட்சியில் சேர்ந்து  சட்டமன்ற உறுப்பினராகவும் தேர்ந்தெடுக்கப்பட்டார்.

நா. சந்திரபாபு நாயுடு இவரை வக்ஃப் வாரியத் தலைவராக நியமித்தார்.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
பகுப்பு:1954 பிறப்புகள்
ஆர். சம்பத் ராஜ்

**ஆ. சம்பத் ராஜ்** (*R. Sampath Raj*) ஓர் இந்திய தேசிய காங்கிரசு அரசியல் ஆர்வலரும் பெங்களூரு மாநகரின் முன்னாள் மாநகரத் தந்தையும் ஆவார். இவர் 28 செப்டம்பர் 2017 அன்று பதவியேற்றார். தி. ஜெ. ஹல்லி பகுதியிலிருந்து மாநகர உறுப்பினராக இருந்தார்.

இவர் 2018 கர்நாடக சட்டப் பேரவைத் தேர்தலில் சி. வி. ராமன் நகர் சட்டமன்றத் தொகுதியில் போட்டியிட்டு பாஜகவின் எஸ். ரகுவிடம் தோல்வியடைந்தார்.

## மேற்கோள்கள்

## வெளி இணைப்புகள்
* 

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:கர்நாடக அரசியல்வாதிகள்
பையாவுலா கேசவ்

**பையாவுலா கேசவ்** (*Payyavula Keshav*) (பிறப்பு 14 மே 1965) இந்தியாவின் ஆந்திரப் பிரதேசத்தின் அனந்தபூரின் உரவகொண்டா தொகுதியைப் பிரதிநிதித்துவப்படுத்தும் சட்டமன்ற உறுப்பினர் ஆவார். இவர் தெலுங்கு தேசம் கட்சியுடன் தொடர்புடையவர். உரவகோண்டா சட்டமன்றத் தொகுதியிலிருந்து ஆறு முறை சட்டமன்ற உறுப்பினராக போட்டியிட்டார்.

## ஆரம்ப வாழ்க்கை மற்றும் கல்வி
சுதந்திர இந்தியாவில் நில உச்சவரம்புச் சட்டம் அமலுக்கு வரும் வரை 2000 ஏக்கருக்கு மேல் வைத்திருந்த நிலப்பிரபுக் குடும்பத்தில் கேசவ் பிறந்தார். இவரது குடும்பம் சென்னை மாகாணத்தில் பணக்காரர்களில் ஒன்றாக இருந்தது. இவரின் தந்தை, பையாவுலா வெங்கட நாராயணா 1975 இல் ராயதுர்க்கம் தொகுதியில் இருந்து சட்டமன்ற உருப்பினராகத் தேர்ந்தெடுக்கப்பட்டார். மேலும், அனந்த்புரம் மாவட்டத்தில் இந்திய தேசிய காங்கிரசு கட்சியின் தலைவராகவும் பணியாற்றினார்.

## அரசியல் வாழ்க்கை
1994 இல் என். டி. ராமராவ் முன்னிலையில் சேர்ந்த இவர் தெலுங்கு தேசம் கட்சியில் முப்பதாண்டுகளாக இருந்து வருகிறார். 1994 தேர்தலில் உரவகோண்டா தொகுதியில் போட்டியிட்டு   17 ஆயிரம் வாக்குகள் வித்தியாசத்தில் வெற்றி பெற்றார். 1994 மாநில சட்டமன்றத் தேர்தலில், மொத்தமுள்ள 294 இடங்களில் 214 இடங்களில் தெலுங்குதேசம் வெற்றி பெற்றது.

## மேற்கோள்கள்

பகுப்பு:பள்ளாரி மாவட்ட மக்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:அனந்தபூர் மாவட்ட மக்கள்
பகுப்பு:வாழும் மக்கள்
பகுப்பு:1965 பிறப்புகள்
ஒய். விசுவேசுவர ரெட்டி

**ஒய். விஸ்வேஸ்வர ரெட்டி** (Y. Visweswara Reddy) ஓர்  அரசியல்வாயாவார். இவர்,  இந்தியாவின் ஆந்திரப் பிரதேச மாநிலத்தைச் சேர்ந்த ஒய்எஸ்ஆர் காங்கிரஸ் கட்சியின் உறுப்பினராக இருந்தார்.  2014 தேர்தலில் உரவகோண்டா தொகுதியில் போட்டியிட்டு 5000 வாக்குகள் வித்தியாசத்தில் ஆந்திரப் பிரதேச சட்டப் பேரவை உறுப்பினராகத் தேர்ந்தெடுக்கப்பட்டார். 2004 தேர்தல் நேரத்தில் இவர்  இந்தியப் பொதுவுடமைக் கட்சியில் (மார்க்சிஸ்ட்) சேர்ந்து அதே தொகுதியில் தெலுங்கு தேசம் கட்சியின் பையாவுலா கேசவுக்கு எதிராக போட்டியிட்டு தோல்வியடைந்தார்.

## மேற்கோள்கள்

பகுப்பு:அனந்தபூர் மாவட்ட மக்கள்
பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:வாழும் மக்கள்
த்ரி மிஸ்டேக்ஸ் ஆப் மை லைப்

***தி 3 மிஸ்டேக்ஸ் ஆஃப் மை லைஃப்*** சேத்தன் பகத்  என்ற இந்திய ஆங்கில எழுத்தாளர் எழுதிய மூன்றாவது நாவல் ஆகும். இந்த நூல் 2008 ஆம் ஆண்டு மே மாதம் வெளியிடப்பட்டது மற்றும் முதலாவதாக 4,20,000 பிரதிகள் அச்சிடப்பட்டது. இந்த நாவல் மூன்று நண்பர்களின் வாழ்க்கையைப் பற்றியது. மேற்கு இந்தியாவில் உள்ள அகமதாபாத் நகரம் இக்கதையின் நிகழ்விடமாக இருக்கின்றது. சேத்தன் பகத் எழுதிய நாவல்களில் அதிகமாக விற்பனையான மூன்றாவது நூல் இதுவாகும்.

## மொழிபெயர்ப்பு
இந்த நூல் குஜராத்தி மொழியில் அஹமதாபாத் & மும்பையில் உள்ள MBD என்ற முன்னணி குஜராத்தி புத்தக வெளியீட்டாளரால் வெளியிடப்பட்டுள்ளது. இந்நூல் தமிழில் மொழிமாற்றம் செய்யப்பட்டு டைமண்ட் பாக்கெட் புக்ஸ் மூலம் வெளியிடப்பட்டுள்ளது.  பிரெஞ்சு மொழிபெயர்ப்பு மார்ச் 2010 இல் செர்சே மிடி பப்ளிஷரால் *Les 3 erreurs de ma vie* என வெளியிடப்பட்டது. 2011 ஆம் ஆண்டு திலீப ஜெயக்கொடியால் சிங்களத்தில் *துன் தகத்தீருகன் கரபு கெனெக் மான்* என்ற பெயரில் மொழிபெயர்ப்பு  செய்யப்பட்டது.

## திரைப்பட தழுவல்கள்

நாவலின் திரைப்பட வடிவம் *காய் போ சே!* அபிஷேக் கபூர் இயக்கத்தில் சுஷாந்த் சிங் ராஜ்புத், அமித் சாத் மற்றும் ராஜ்குமார் ராவ் ஆகியோர் நடிப்பில்  பிப்ரவரி 2013 இல் வெளியானது. இந்தப் படமும் புத்தகமும் குஜராத்தை மையமாக வைத்து எடுக்கப்பட்டவை என்பதால் *காய் போ சே என்று தலைப்பு வைக்கப்பட்டுள்ளது.* .

## மேற்கோள்கள்


* 

பகுப்பு:திரைப்படமாக்கப்பட்ட இந்தியப் புதினங்கள்
விந்தியா விக்டிம் வெர்டிக் வி3

**விந்தியா விக்டிம் வெர்டிக்ட் வி3** (*Vindhya Victim Verdict V3*) என்பது 2023 இல் வெளிவந்த இந்தியத் தமிழ்த் திரைப்படமாகும். பி. அமுதவாணன் இயக்கத்தில் வரலட்சுமி சரத்குமார், பாவனா கவுடா, எஸ்தர் அனில் மற்றும் ஆடுகளம் நரேன் ஆகியோர் நடித்திருந்தனர். இத்திரைப்படம் 2023 சனவரி 6அன்று வெளியிடப்பட்டது 

## நடிகர்கள்
* சிவகாமியாக வரலட்சுமி சரத்குமார்
* விந்தியாவாக பாவனா கவுடா
* விஜியாக எஸ்தர் அனில்
* ஆடுகளம் நரேன்
* விசார்ணை கதை ஆசிரியர் சந்திர குமார்
* பொன்முடி
* ஜெய் குமார்
* ஷீபா

## தயாரிப்பு
படத்தின் முன்னோட்டத்தை 2022 திசம்பர் 17 அன்று ஜெயம் ரவி வெளியிட்டார்.

## வரவேற்பு
இப்படம் 2023 சனவரி 6அன்று தமிழ்நாடு முழுவதும் வெளியிடப்பட்டது. *[[தினத்தந்தி|தினத்தந்தியில்]]* இருந்து ஒரு விமர்சகர் படத்திற்கு கலவையான விமர்சனத்தை அளித்துள்ளார். டைம்ஸ் ஆஃப் இந்தியாவின் ஒரு விமர்சகர், "சில புதிரான தருணங்கள் இருக்கும்போது, கதை மெதுவாக உள்ளது என்றும், உணர்ச்சித் தொடர்கள் நம்மை கடுமையாக தாக்கத் தவறிவிட்டன" என்றும் எழுதினார். மாலை மலரில் இருந்து ஒரு விமர்சகர் கலவையான விமர்சனத்தை அளித்தார்.

## விருதுகள்

## மேற்கோள்கள்

## வெளி இணைப்புகள்

* 

பகுப்பு:2023 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
கெப்ளர்-12

**கெப்ளர் - 12** *(Kepler-12)*என்பது  4 நாள் வட்டணையில் சுற்றும் கெப்ளர் 12பி என்ற கோளை கொண்டுள்ள ஒரு விண்மீன் ஆகும்.

கெப்ளர் 12  ,  கெப்ளர் உள்ளீட்டு அட்டவணையின்படி KIC 11804465 என்றும் அழைக்கப்படும். கெப்ளர் - 12 என்பது  தொடக்க கால G - வகை முதல் பிந்தைய  F - வகை விண்மீனாகும்.  முக்கிய வரிசை முடிவை நெருங்கும் சூரியனைப் போன்ற குள்ள நட்சத்திரத்துடன் வலுவாக ஒத்திருக்கிறது மற்றும் ஒரு சிவப்பு ராட்சதனாக மாற உள்ளது. கெப்ளர் - 12 பூமியிலிருந்து 900 பார்செக் (2,950 ஒளி ஆண்டுகள்) தொலைவில் அமைந்துள்ளது.  நட்சத்திரம் 13.438′ என்ற வெளிப்படையான அளவைக் கொண்டுள்ளது , அதாவது பூமியிலிருந்து உதவி பெறாத கண்ணால் பார்க்க முடியாது.

இந்த விண்மீன் சற்று பெரிய பொருண்மை உள்ளது. சற்று அதிக இரும்புச்சத்துள்ளதும்  சூரியனை விட சற்று வெப்பமானதும் ஆகும்.  கெப்ளர் - 12 சூரியனின் ஆரத்தை விட 1.43 மடங்கு ஆரம் கொண்டது.

## கோள் அமைப்பு
இதுவரை அறியப்பட்ட  கோள் வியாழனை விட 1.70 மடங்கு ஆரம் கொண்ட ஒரு சூடான வியாழன் ஆகும் , ஆனால் அதன்  பொருண்மை பாதிக்கும் குறைவாக உள்ளது.

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:திராகோ விண்மீன்குழாம்
கெப்ளர்-15

**கெப்ளர்-15** (*Kepler-15*) ஜி வகை முதன்மை வரிசை விண்மீனாகும். இதன் பொருண்மை   ஆகும்.  KOI - 128′ அல்லது KIC 11359879 என்றும் அழைக்கப்படுகிறது.

## கோள் அமைப்பு
கெப்ளர்-15  விண்மீன் 2011ஆம் ஆண்டில் கண்டுபிடிக்கப்பட்ட கெப்ளர் 15 பி என்ற அறியப்பட்ட கோளால் சுற்றப்படுகிறது.  

## மேற்கோள்கள்

பகுப்பு:சிக்னசு (விண்மீன் குழாம்)
பகுப்பு:முதன்மை வரிசை விண்மீன்கள்
போர்னாடி வனவிலங்கு சரணாலயம்

**போர்னாடி வனவிலங்கு சரணாலயம் (Bornadi Wildlife Sanctuary)** என்பது 26.22 சதுர கிலோமீட்டர் (10.12 சதுர மைல்கள்) பரப்பளவு கொண்ட ஒரு வனவிலங்கு சரணாலயம் ஆகும். இமயமலை அடிவாரத்தில் வடக்கில் பூடான் எல்லையிலும், இந்தியாவின் அசாமின் உதல்குரி மாவட்டம் மற்றும் பாக்சா மாவட்டத்திலும் அமைந்துள்ளது. இந்த சரணாலயம் அதன் மேற்கு எல்லையில் ஓடும் போர்னாடி ஆற்றின் பெயரால் அழைக்கப்படுகிறது. இது  டாங்லா நகரத்திலிருந்து 30 கிலோமீட்டர் (19 மைல்கள்) தொலைவிலும்   மற்றும் கவுகாத்தியிலிருந்து 130 கிமீ (81 மை) தொலைவிலும் அமைந்துள்ளது. இந்த சரணாலயம் 1980 ஆம் ஆண்டில் ஹிஸ்பிட் முயல் ( *கப்ரோலாகஸ் ஹிஸ்பிடஸ்* ) மற்றும் குள்ள காட்டுப் பன்றி ( *போர்குலா சால்வேனியா* ) ஆகியவற்றைப் பாதுகாப்பதற்காக  நிறுவப்பட்டது. வெள்ளைத் தொப்பி ரெட்ஸ்டார்ட், யூரோசிசா, போன்ற பறவைகளுக்கு இது தாயகமாக உள்ளது. மான் மற்றும் சிறுத்தை போன்ற பல விலங்குகளும் காணப்படுகின்றன.

## காலநிலை
இப்பகுதியின் காலநிலை வெப்பமானது 

## பல்லுயிர்
*[[குள்ள காட்டுப் பன்றி]], [[தங்க நிற மந்தி]], [[படைச்சிறுத்தை|படைச் சிறுத்தை]], [[ஹுலக் கிப்பான்|ஹூலக் கிப்பன்]] மற்றும் வெள்ளை இறக்கைகள் கொண்ட மர வாத்து  போன்ற [[மயில்|பாலூட்டிகள்]] மற்றும் மயில், [[இருவாய்ச்சி]], [[சதுப்புநில கவுதாரி|சதுப்பு நில கவுதாரி]], பெங்கால் ஃப்ளோரிக்கன், [[மீன் கொத்தி]], [[மரங்கொத்தி]], லிட்டில் கார்மோரண்ட், லிட்டில் கிரீன் ஹெரான், நைட் ஹெரான் போன்ற சில புலம்பெயர்ந்த மற்றும் உள்ளூர் பறவைகள் உள்ளன.*

## மேற்கோள்கள்

## வெளி இணைப்புகள்

* 
பகுப்பு:உதல்குரி மாவட்டம்
பகுப்பு:Coordinates on Wikidata
பகுப்பு:வனவிலங்குகள் காப்பகங்கள்
கெப்ளர்-17

**கெப்ளர் - 17**  *(Kepler-17)* என்பது ஒரு முதன்மை - வரிசை மஞ்சள் குறுமீனாகும் , இது சூரியனை விட மிகவும் சுறுசுறுப்பாக உள்ளது , அதன் மேற்பரப்பில் சுமார் 6%  குறைந்தது ஒன்று 1400 நாட்களுக்கு நீடிக்கும் சூரியக் கரும்புள்ளிகளை உள்ளடக்கியது.  .

## கோள் அமைப்பு
கெப்ளர் - 17விண்மீன் , கெப்ளர் 17 என்ற ஒரு மீவியாழன் கோளைத் தனது வட்டணையில் வைத்திருப்பதாக அறியப்படுகிறது.  2011 ஆம் ஆண்டில் கோள்பெயர்வு முறையால் கண்டுபிடிக்கப்பட்டது.

## மேற்கோள்கள்

*https://web.archive.org/web/20111113211334/http://exoplanet.eu/star.php?st=Kepler-17&showPubli=yes&sortByDate

பகுப்பு:சிக்னசு (விண்மீன் குழாம்)
பகுப்பு:முதன்மை வரிசை விண்மீன்கள்
ஆதேசு சிங் சவுகான்

**ஆதேசு சிங் சௌகான்** (*Adesh Singh Chauhan*) ஒரு இந்திய அரசியல்வாதி ஆவார். இவர் இந்திய தேசிய காங்கிரசிலிருந்து ஜஸ்பூர் (உத்தரகாண்ட் சட்டமன்றத் தொகுதி) தொகுதியிலிருந்து உத்தரகாண்ட் சட்டமன்றத்திற்குத் தேர்ந்தெடுக்கப்பட்ட உறுப்பினர் ஆவார். இவர் 2017 உத்தரகாண்ட் சட்டமன்றத் தேர்தலில் இந்திய தேசிய காங்கிரசு கட்சியின் சார்பில் போட்டியிட்டு வெற்றி பெற்றார். பாரதிய ஜனதா கட்சியின் உறுப்பினராக முன்பு பணியாற்றினார். இவர் 2022 உத்தராகண்ட் சட்டமன்றத் தேர்தலில் மீண்டும் தேர்ந்தெடுக்கப்பட்டார்.

## மேற்கோள்கள்

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:உத்தராகண்டு அரசியல்வாதிகள்
பிரஜா கிசோர் திரிபாதி

**பிரஜா கிசோர் திரிபாதி** (*Braja Kishore Tripathy*) (பிறப்பு 25 செப்டம்பர் 1947) இந்தியாவின் 14 வது மக்களவை உறுப்பினராக இருந்தார். பிஜு ஜனதா தளத்தின் உறுப்பினராக ஒரிசாவின் பூரி மக்களவைத் தொகுதியைப் பிரதிநிதித்துவப்படுத்தினார். 13வது மக்களவையில் தேசிய ஜனநாயகக் கூட்டணி அரசில் கேபினட் அமைச்சராக இருந்தார். இவர் 2009-ஆம் ஆண்டில் பிஜு ஜனதா தளம் கட்சியில் இருந்து விலகிய பின்னர் பாரதிய ஜனதா கட்சியில் சேர்ந்தார். பூரி மக்களவைத் தொகுதியில் தேர்தலில் போட்டியிட்டுத் தோல்வியுற்றார்.

13 மே 2013 அன்று, இவர் ஒடிசாவில் ஒரு புதிய அரசியல் கட்சியைத் தொடங்கினார், அதற்கு சமதா கிராந்தி தளம் என்று பெயரிட்டார். ஒடிசாவைச் சேர்ந்த பழங்குடியின தலைவர் ஜார்ஜ் டிர்கி, சட்டமன்ற உறுப்பினர் பிரமித்ராபூர் சமதா கிராந்தி தளத்தின் தலைவராக நியமிக்கப்பட்டுள்ளார். மூத்த சோசலிஸ்ட் தலைவரும், புகழ்பெற்ற பத்திரிகையாளருமான ரபி ராத் கட்சியின் துணைத் தலைவராக உள்ளார்.

## மேற்கோள்கள்

## வெளி இணைப்புகள்

* பதினான்காவது மக்களவை உறுப்பினர்கள் - இந்திய நாடாளுமன்ற இணையதளம்

பகுப்பு:வாழும் மக்கள்
பகுப்பு:1947 பிறப்புகள்
பகுப்பு:14வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:ஒடிசா அரசியல்வாதிகள்
திருவிதாங்கூர் பாறைப்பல்லி

**திருவிதாங்கூர் பாறைப்பல்லி** (*Hemidactylus paaragowli*)(*கெமிடாக்டைலசு பாறாகெளலி*) என்பது கெமிடாக்டைலசு பேரினத்தினைச் சார்ந்த தரைப்பல்லிச் சிற்றினம் ஆகும். இது இந்தியாவின் மேற்குத் தொடர்ச்சி மலைகளின் தெற்குப் பகுதிகளில் மட்டுமே காணப்படும் அகணிய உயிரி.

## விளக்கம்
*கெமிடாக்டைலசு* பேரினத்தைச் சேர்ந்த பெரிய அளவிலான இந்த தரைப்பல்லி 124.4 மி.மீ. நீளம் உடையது. 

திருவிதாங்கூர் பாறைப்பல்லியின் சிற்றினப் பெயர் மலையாளம் மற்றும் தமிழ் ஆகிய மொழிகளிலிருந்து பெறப்பட்டது. *கெ. பாறாகௌலி*  வசிக்கும் வாழ்விடத்தின் அடிப்படையில் பெயரிடப்பட்டது. அதாவது பெரிய பாறைகளில் வசிப்பதால்; பாறா (பாறை) என்றால் ஆங்கிலத்தில் ‘ராக்’ என்றும் மற்றும் கௌலி என்றால் ’ஜிக்கோ’ என இந்த இரண்டு மொழிகளிலும் பொருள்படுகிறது.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:இந்திய ஊர்வன
கிடாரி சிரவன் குமார்

**கிடாரி சிரவன் குமார்** (*Kidari Sravan Kumar*) ஓர் இந்திய அரசியல்வாதியாவார். மாவோயிஸ்டுகளால் அரக்கு பள்ளத்தாக்கில் இவரின் தந்தை கிடாரி சர்வேசுவர ராவ் கொல்லப்பட்டதை அடுத்து, இவர் மாநில பழங்குடியினர் நலம், ஆரம்ப சுகாதாரம், குடும்ப நலம், வைத்ய விதான பரிசத், மருந்து கட்டுப்பாடு மற்றும் ஆயுஷ் அமைச்சராக, தெலுங்கு தேசம் கட்சி அரசாங்கத்தால் பொதுத் தேர்தலில் போட்டியிடாமல்  பதவியேற்றார்.

## அரசியல் வாழ்க்கை
கிடாரி சிரவன் மறைந்த தெலுங்கு தேசம் கட்சியின் கிடாரி சர்வேசுவர ராவின் மகன் ஆவார்.  கிடாரி குடும்பத்திற்கு தெலுங்கு தேசம் கட்சியின் நன்றியின் அடையாளமாக சிரவனுக்கு அமைச்சரவை பதவி கிடைத்தது. இவர் சட்டப் பேரவை உறுப்பினர் ஆகாமல் 2018 நவம்பர் 11 ஆம் தேதி ஆந்திர அமைச்சரவையில் சுகாதாரம் மற்றும் பழங்குடியினர் நலத்துறை அமைச்சராகப் பதவியேற்றார். ஆறு மாத காலத்திற்குள் தேர்தலில் நின்று வெற்றி பெற தவறிவிட்டார். எனவே 9 மே 2019 அன்று அமைச்சர் பதவியை விட்டு விலகினார். 2019 சட்டமன்றத் தேர்தலில் அரக்குலோயா சட்டமன்றத் தொகுதி போட்டியிட்டு தோல்வியடைந்தார்.

## மேற்கோள்கள்

பகுப்பு:ஆந்திரப் பிரதேச மக்கள்
பகுப்பு:வாழும் மக்கள்
பகுப்பு:தெலுங்கு தேசம் கட்சி அரசியல்வாதிகள்
அரிமில்லி ராதா கிருஷ்ணா

**அரிமில்லி ராதா கிருஷ்ணா** (*Arimilli Radha Krishna*) தெலுங்கு தேசம் கட்சியைச் சேர்ந்த ஓர் இந்திய அரசியல்வாதி ஆவார். இவர் 2014 முதல் 2019 வரை தணுக்கு சட்டமன்றத் தொகுதியில் சட்டமன்ற உறுப்பினராக இருந்தார்.

## மேற்கோள்கள்

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:தெலுங்கு தேசம் கட்சி அரசியல்வாதிகள்
ஏ. வி. சுவாமி

**அலஜாங்கி வீரபத்ர சுவாமி** (*Alajangi Veerabhadra Swamy*) (14 சனவரி 1929 - 31 டிசம்பர் 2019) ஒடிசா மாநிலத்தைச் சேர்ந்த ஒரு இந்திய அரசியல்வாதி ஆவார். இவர் ஒடிசாவிலிருந்து இந்திய நாடாளுமன்றத்தின் மேல்சபையான மாநிலங்களளவைக்கு சுயேச்சை வேட்பாளராகத் தேர்ந்தெடுக்கப்பட்டார்.    சுவாமி  பக்கவாதத்தால் பாதிக்கப்பட்டு பல ஆண்டுகளுக்குப் பிறகு 31 டிசம்பர் 2019 அன்று, தனது 90வது வயதில், தனது 91வது பிறந்தநாளுக்கு 14 நாட்களுக்கு முன்பு இறந்தார்.  

## மேற்கோள்கள்

## வெளி இணைப்புகள்

* ஏ.வி.சுவாமி ராஜ்யசபா சுயவிவரம்   
பகுப்பு:2019 இறப்புகள்
பகுப்பு:1929 பிறப்புகள்
பகுப்பு:ஒடிசா அரசியல்வாதிகள்
நாரா லோகேசு

**நாரா லோகேசு** (*Nara Lokesh*) (பிறப்பு 23 ஜனவரி 1983) ஓர் இந்திய அரசியல்வாதியாவார். இவர் தெலுங்கு தேசம் கட்சியின் தலைவர் நா. சந்திரபாபு நாயுடுவின் மகன் ஆவார். சட்டமேலவை உறுப்பினரான இவர் பஞ்சாயத்து ராஜ், ஊரக வளர்ச்சி மற்றும் தகவல் தொழில்நுட்பம் மற்றும் தகவல் தொடர்பு அமைச்சராகவும் பணியாற்றினார். தேர்தலில் போட்டியிடாமல் தந்தை சந்திரபாபு நாயுடுவின் அமைச்சரவையில் அமைச்சரானதால் கடுமையாக விமர்சிக்கப்பட்டார். எவ்வாறாயினும், எந்தத் தேர்தலிலும் போட்டியிடாததற்காக பெரும் விமர்சனங்களுக்குப் பிறகு, இவர் இறுதியாக மங்களகிரி சட்டமன்றத் தொகுதியில் போட்டியிட்டு, 2019 ஆந்திரப் பிரதேச சட்டமன்றத் தேர்தலில் ஒய்எஸ்ஆர் காங்கிரஸ் கட்சி வேட்பாளர் அல்லா ராமகிருஷ்ண ரெட்டியிடம்  தோல்வியடைந்தார்.

## அரசியல் பின்னணி
இவரும் இவரின் தந்தையும் தெலுங்கு தேசம் கட்சியின் தலைவருமான சந்திரபாபு நாயுடு இருவரும் 2019 ஆந்திரப் பிரதேச சட்டப் பேரவைத் தேர்தலில் மொத்தமுள்ள 175 இடங்களில் 23 இடங்களில் மட்டுமே வெற்றி பெற்று பெரும் அரசியல் பின்னடைவைச் சந்தித்தனர். இது தெலுங்கு தேசம் கட்சியின் வரலாற்றில் இல்லாத மோசமான தோல்வியாகும். இவரது மேலவை உறுப்பினர் பதவிக்காலமும் சமீபத்தில் 29 மார்ச் 2023 அன்று முடிவடைந்தது 
## ஊழல் குற்றச்சாட்டு
ஆந்திரப் பிரதேசத்தில் சாலை அமைப்பதில் ஊழல் இருப்பதாக குற்றம் சாட்டப்பட்டு குற்றப் புலனாய்வுத் துறையினரின்  விசாரணையில் உள்ளார். இந்த வழக்கில் இவருடன் இவரின் தந்தையும் சிக்கியுள்ளார்.

## மேற்கோள்கள்

## வெளி இணைப்புகள்

பகுப்பு:ஆந்திரப் பிரதேச அரசியல்வாதிகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
பகுப்பு:1983 பிறப்புகள்
அல்லா ராமகிருஷ்ண ரெட்டி

**அல்லா ராமகிருஷ்ணா ரெட்டி** (*Alla Ramakrishna Reddy*) **ஆர்கே** என்ற முதலெழுத்துக்களால் பிரபலமாக அறியப்பட்ட இவர், ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். இவர்  ஆம் ஆண்டு முதல் ஒய். எஸ். ஆர். காங்கிரஸ் கட்சியிலிருந்து மங்களகிரி சட்டமன்றத் தொகுதியை பிரதிநிதித்துவப்படுத்தும் சட்டமன்ற உறுப்பினராக உள்ளார்.

## அரசியல் வாழ்க்கை
ஒய். எஸ். ஆர். காங்கிரஸ் கட்சியைச் சேர்ந்த இவர், 2014 மற்றும் 2019 தேர்தல்களில் ஆந்திரப் பிரதேச சட்டப் பேரவைக்கு மங்களகிரி தொகுதியில் போட்டியிட்டு இரண்டு தேர்தல்களிலும் வெற்றி பெற்றுள்ளார். 2014 தேர்தலில், இவர் அப்போது உறுப்பினராக இருந்த கமலா கந்துருவை எதிர்த்து 12 வாக்குகள் வித்தியாசத்தில் வெற்றி பெற்றார். 2019 தேர்தலில் தெலுங்கு தேசம் கட்சியின் நாரா லோகேசை எதிர்த்து 5,337 வாக்குகள் அதிகம் பெற்று வெற்றி பெற்றார்.
1 ஆகஸ்ட் 2020 அன்று அமராவதி பெருநகரப் பகுதி மேம்பாட்டு ஆணையத்தை  அமைக்க மறுசீரமைப்பு செய்யப்படும் வரை, ஜூன் 2019 முதல் ஆந்திரப் பிரதேச தலைநகர் மண்டல மேம்பாட்டு ஆணையத்தின் தலைவராகவும் பணியாற்றியுள்ளார் 

## மேற்கோள்கள்

பகுப்பு:குண்டூர் மாவட்ட நபர்கள்
பகுப்பு:வாழும் மக்கள்
சிறுமலை பாறைப்பல்லி

**''சிறுமலை பாறைப்பல்லி** (Hemidactylus sirumalaiensis-கெமிடாக்டைலசு சிறுமலையென்சிசு)* என்பது [[இந்தியா|இந்தியாவில்]] [[தமிழ்நாடு|தமிழ்நாட்டில்]] [[சிறுமலை|சிறுமலைப்]] பகுதியில் காணப்படும் *கெமிடாக்டைலசு* [[பேரினம் (உயிரியல்)|பேரினத்தினைச்]] சார்ந்த [[இனம் (உயிரியல்)|சிற்றினம்]] ஆகும். இது நடுத்தர அளவிலான *கெமிடாக்டைலசு'' சிற்றினம் ஆகும். இதன் உடல் நீளம் 95 மி. மீ. ஆகும். இதன் சிற்றினப் பெயரானது இது வாழும் ஒரே இடமான சிறுமலையினைக் குறிப்பதாகும்.

## மேற்கோள்கள்

பகுப்பு:இந்திய ஊர்வன
பகுப்பு:மேற்குத் தொடர்ச்சி மலையின் அக இட விலங்குகள்
கெப்ளர்-19

**கெப்ளர் - 19** *(Kepler-19)* (**TYC 3134 - 1549 - 1,**  **2 பொருண்மை J19214099+3751064,** **GSC 03134 - 01549**,  **KOI - 84**) என்பது G7V  வகை  விண்மீனாகும் , இது மூன்று கெப்ளர்-19b, கெப்ளர்-19c, கெப்ளர்-19d.ஆகிய  கோள்களுக்கு  வாழிடமாக உள்ளது.   இது சுமார்    தொலைவில்  இலைரா விண்மீன் குழுவில் அமைந்துள்ளது. இது மிகவும் நெடுந்தொலைவு திறந்த பால்வெளிக் கொத்தான  பு.பொ.ப 6791  இலிருந்து ஐந்து வில்நொடிக்கு வடமேற்கே  உள்ளது.

## கோள் அமைப்பு
கெப்ளர் - 19  கோள் அமைப்பில் மூன்று அறியப்பட்ட  கோள்கள் உள்ளன.  கோள் b  கோள்கடப்பு முறையிலும்  கோள் c  கடப்பு நேர வேறுபாடுகள் மூலமும்  கோள் d  ஆரத் திசைவேக அளவீடுகள் மூலமும்  கண்டுபிடிக்கப்பட்டன.

## மேற்கோள்கள்

## வெளி இணைப்புகள்
* NASA, Kepler mission, Table of Confirmed Planets

பகுப்பு:முதன்மை வரிசை விண்மீன்கள்
பகுப்பு:இலைரா விண்மீன் குழாம்
அல்லா அயோத்தி ராமி ரெட்டி

**அல்லா அயோத்தி ராமி ரெட்டி** (*Alla Ayodhya Rami Reddy*) ஒரு இந்திய அரசியல்வாதி. இவர் ஒய். எஸ். ஆர். காங்கிரஸ் கட்சி சார்பாக 2020 மாநிலங்களவைத் தேர்தலில் ஆந்திரப் பிரதேசத்திலிருந்து இந்திய நாடாளுமன்றத்தின் மாநிலங்களவைக்குத் தேர்ந்தெடுக்கப்பட்டார்.

## தனிப்பட்ட வாழ்க்கை
அல்லா அயோத்தி ராமி ரெட்டி, குண்டூர் மாவட்டத்தைச் சேர்ந்த அல்லா தசரத ராமி ரெட்டி மற்றும் வீர ராகவம்மா ஆகியோருக்கு ஆகஸ்ட் 12, 1964 இல் மகனாகப் பிறந்தார். மங்களகிரி சட்டமன்ற உறுப்பினரான அல்லா ராமகிருஷ்ண ரெட்டி இவரது சகோதரர்.

குண்டூர் மாவட்டத்தில் உள்ள பெடகாக்கனியில் ஆரம்பக் கல்வியை முடித்த இவர், குண்டூர் நகரில் உள்ள பாபுஜி உயர்நிலைப் பள்ளியில் பத்தாம் வகுப்பு வரை படித்தார். குண்டூர் மாவட்டத்தில் உள்ள நரசராவ்பேட்டையில் உள்ள ரெட்டி கல்லூரியில் தனது உயர்கல்வியை முடித்தார்.

பின்னர் கர்நாடகாவில் இளங்கலை தொழில்நுட்பத்தையும் (குடிசார் பொறியியல்) பின்னர், ஐதராபாத்து , உசுமானியா பல்கலைக்கழகத்தில் முதுகலை தொழில்நுட்பத்தையும் முடித்தார். 1984 இல் கட்டப் பொறியாளராக தனது பணியைத் தொடங்கினார். இவர் தாட்சாணி என்பவரை மணந்தார்.

## வணிக வாழ்க்கை
இவர் ராம்கி குழும நிறுவனங்களை நிறுவினார். இவரது நிகர சொத்து மதிப்பு 350 மில்லியன் அமெரிக்க டாலர்களாக உள்ளது. இவர் இந்திய நாடாளுமன்றத்தில் இரண்டாவது பணக்கார மாநிலங்களவை உறுப்பினராக இருக்கிறார்.

## அரசியல் வாழ்க்கை
அல்லா அயோத்தி ராமி ரெட்டி, பிப்ரவரி 2014 இல் ஒய். எஸ். ஆர். காங்கிரஸ் கட்சியில் சேர்ந்து, 2014 பொதுத் தேர்தலில் நரசராவ்பேட்டையில் இருந்து நாடாளுமன்ற உறுப்பினராகப் போட்டியிட்டார். ஆனால், தெலுங்கு தேசம் கட்சியின் ராயபதி சாம்பசிவ ராவிடம் தோல்வியடைந்தார்.

2020 மே மாதம் ஒய். எஸ். ஆர். காங்கிரஸ் கட்சியிலிருந்து மாநிலங்களவை உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
மேகமலை பாறைப்பல்லி

**மேகமலை பாறைப்பல்லி** (***கெமிடாக்டைலசு வனம்***) என்பது தரைப்பல்லி சிற்றினம் ஆகும். இது இந்தியாவில் தமிழ்நாட்டில் மேகமலையில் மட்டுமே காணப்படும் அகணிய உயிரி. இது பெரிய அளவிலான *கெமிடாக்டைலசு* சிற்றினமாகும். இது அதிகபட்சமாக 112.2 மி.மீ. வரை வளரக்கூடியது. 

## வாழ்விடம்:
மேகமலைப் பாறைப்பல்லி பாறைகளைச் சுற்றியுள்ள மரங்களின் உயரமான கிளைகளில் எப்போதாவது காணப்படும். பகலில் பாறை பிளவுகளில் வாழும். இது தேனி மாவட்டம் மேகமலை வனப்பகுதிகளில் காணப்படுகிறது. வனப்பகுதிகளில் காணப்படுவதால், வனம் எனும் சிற்றினப் பெயரினைப் பெற்றது.

## மேற்கோள்கள்

பகுப்பு:இந்திய ஊர்வன
பகுப்பு:மேற்குத் தொடர்ச்சி மலையின் அக இட விலங்குகள்
அசாம் இலை ஆமை

**அசாம் இலை ஆமை** (Assam leaf turtle)(*சைக்கிள்மிசு ஜெமிலி)* என்பது *ஜியோமிடிடே* குடும்பத்தில் உள்ள ஒரு ஆமை சிற்றினம் ஆகும். இந்த ஆமைச் சிற்றினத்தின் தாயகம் இந்தியா, நேபாளம், பூட்டான் மற்றும் வங்கதேசம்.

## சொற்பிறப்பியல்
அசாம் இலை ஆமையின் சிற்றினப் பெயரான *ஜெமிலி*, ஆத்திரிய ஊர்வனவியலாளர்  (பிறப்பு 1948) நினைவாக இடப்பட்டது.

## விளக்கம்
*சி. ஜெமிலியின்* மேலோடு முதிர்வடைந்த ஆமைகளில் வடிவங்களைக் கொண்டிருக்கவில்லை. அசாம் இலை ஆமை நீளமானது மற்றும் ஒப்பீட்டளவில் தட்டையானது. கிட்டத்தட்ட இணையான பக்கங்களைக் கொண்டது. மார்புப்பரிசம் வடிவமற்று அடர் பழுப்பு நிறத்திலானது. தலை பழுப்பு நிறமாகவும், தொண்டை மற்றும் கழுத்து ஒரே மாதிரியான கருமையாகவும் இருக்கும். தலையினையும் கழுத்தினையும் இணைக்கும் இணைப்பு அடர் பழுப்பு நிறத்தில் உள்ளது.

## புவியியல் வரம்பு
அசாம் இலை ஆமை வடகிழக்கு இந்தியா, நேபாளம், பூட்டான்,  மற்றும் வங்காளதேசம் ஆகிய நாடுகளில் காணப்படுகிறது. இதன் புவியியல் வரம்பு மியான்மர் வரை நீட்டிக்கப்பட்டுக் காணப்படுகிறது.

## வாழிடம்
அசாம் இலை ஆமையின் விருப்பமான இயற்கை வாழ்விடங்கள் நன்னீர் ஈரநிலங்கள் மற்றும் காடுகள் ஆகும்.

## இனப்பெருக்கம்
அசாம் இலை ஆமை ஐந்து வயதில் பாலியல் முதிர்ச்சியை அடைகிறது. எல்லா ஆமைகளையும் போலவே, இது முட்டையிட்டு இனப்பெருக்கம் செய்கிறது. 

*

## மேற்கோள்கள்

பகுப்பு:இந்திய ஊர்வன
கெப்ளர்-23

**கெப்ளர் - 23** *(Kepler-23)*என்பது அன்னம்(சிக்னசு) என்ற வட விண்மீன் குழுவில் உள்ள ஒரு விண்மீனாகும் , இது விண்மீனின் வாழ்தகவு   மண்டலத்திற்குள்  ஐயத்திற்கு இடமின்றி காணப்படும் ஒரு  கோளால் சுற்றப்படுகிறது. இந்த விண்மீன் 14.0 என்ற தோற்றக் காட்சி பருமையுடன் வெறும் கண்ணால் பார்க்க முடியாத அளவுக்கு மங்கலாக உள்ளது.

## கோள் அமைப்பு
கோள்கள் b, c ஆகியன  2011 இல் கண்டுபிடிக்கப்பட்டு 2012 இல் உறுதிப்படுத்தப்பட்டன. 2014  ஆம். ஆண்டில் மேலும் ஒரு கோள் d கண்டுபிடிக்கப்பட்டது.

thumb

## மேற்கோள்கள்

பகுப்பு:சிக்னசு (விண்மீன் குழாம்)
பகுப்பு:முதன்மை வரிசை விண்மீன்கள்
அரேகிருசுணா மாலிக்கு

**அரேகிருசுணா மாலிக்கு**  (பிறப்பு 4 ஆகஸ்ட் 1931)  இந்தியாவைச் சேர்ந்த ஓர் அரசியல்வாதியாவார்.  1931 ஆம் ஆண்டு ஆகத்து மாதம் 4 ஆம் தேதியன்று இவர் பிறந்தார். ஒடிசாவைச் சேர்ந்த இவர்  பிராங்கிருசுணா மற்றும் பிரணலதா மாலிக்கு தம்பதியரின் மகனாவார்.  ஒரு நாடாளுமன்ற உறுப்பினராக இருந்தார். சனதா கட்சியின் உறுப்பினராக இந்திய நாடாளுமன்றத்தின் மேல் சபையான மாநிலங்களவையில்  ஒடிசாவை பிரதிநிதித்துவப்படுத்தினார்.    

மாலிக்கின்  உடன்பிறப்புகள் கோபிநாத், உபேந்திரநாத், பரமானந்தா மற்றும் புவி இயற்பியலாளர் குமரேந்திர மாலிக்கு ஆகியோராவர்.  இவரது பெயரன்  அபிசேக்கு மகாநந்தா ஒடிசாவைச் சேர்ந்த இந்திய தேசிய காங்கிரசு அரசியல்வாதியாவார்.  மாநிலங்களவையில் வைரச் சந்திர மகந்தி, சுரேந்திர மொகந்தி மற்றும் லக்சுமண  மகாபாத்ரோ ஆகியோரின் சமகாலத்திய அரசியல்வாதியான  அரேகிருசுணா தனது பதவிக்காலத்தில் அணு எரிபொருள்கள், அகதிகள் குடியேற்றம், காலநிலை, கலை மற்றும் சினிமா போன்ற பல்வேறு விவகாரங்களில் 500 எண்ணிக்கைக்கும் மேற்பட்ட விவாதங்களில் பங்கேற்றுள்ளார். 

## மேற்கோள்கள்

பகுப்பு:1931 பிறப்புகள்
பகுப்பு:ஒடிசா அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:ஒடிசா நபர்கள்
ஜங்கா கிருஷ்ணமூர்த்தி

**ஜங்கா கிருஷ்ணமூர்த்தி** (*Janga Krishna Murthy*) (பிறப்பு 4 ஜூன் 1958) ஆந்திரப் பிரதேசத்தைச் சேர்ந்த ஒரு இந்திய அரசியல்வாதியாவார். குராசாலா சட்டமன்றத் தொகுதியின் முன்னாள் உறுப்பினரான  இவர் ஆந்திரப் பிரதேசத்தின் சட்டமேலவை உறுப்பினராகத் தேர்ந்தெடுக்கப்பட்டார்.

## அரசியல் வாழ்க்கை

* 1999 முதல் 2009 குரசாலா சட்டமன்றத் தொகுதியின் சடமன்ற உறுப்பினராகப் பணியாற்றினார்.
* 2019 முதல் சட்டமேலவை உறுப்பினராக இருக்கிறார்.

## மேற்கோள்கள்

பகுப்பு:பாலநாடு மாவட்டம்
பகுப்பு:வாழும் மக்கள்
பகுப்பு:1958 பிறப்புகள்
கவுரகரி நாயக்கு

**கவுரகரி நாயக்கு** (Gourahari Naik) இந்தியாவைச் சேர்ந்த ஓர் அரசியல்வாதியாவார். 1959 ஆம் ஆண்டு நவம்பர் மாதம் 21 ஆம் தேதியன்று கியோஞ்சார் மாவட்டத்தில் மது நாயக்கின் மகனாக இவர் பிறந்தார். ஒடிசா அரசியலில் பாரதிய சனதா கட்சியின் உறுப்பினராக செயல்பட்டார். ஒடிசா சட்டமன்றத்தில் பாட்னாவை சட்டமன்ற உறுப்பினராக இரண்டு முறை பிரதிநிதித்துவப்படுத்தினார். 2000 மற்றும் 2004 ஆம் ஆண்டுகளில் நடைபெற்ற ஒடிசா சட்டப் பேரவைத் தேர்தல்களில் வெற்றி பெற்று 12ஆவது மற்றும் 13ஆவது ஒடிசா சட்டப் பேரவைக்கு தேர்ந்தெடுக்கப்பட்டார்.

2000 ஆம் ஆண்டு நடைபெற்ற ஒடிசா சட்டப் பேரவைத் தேர்தலில், பாரதிய சனதா கட்சியின் வேட்பாளராக கவுரகரி நாயக்கு பாட்னா சட்டமன்றத் தொகுதியில் போட்டியிட்டார். இந்தத் தேர்தலில் அவர் மொத்தம் 5,149 வாக்குகள் பெற்று 12-ஆவது ஒடிசா சட்டப் பேரவைக்குத் தேர்ந்தெடுக்கப்பட்டார்.  தனது நெருங்கிய போட்டியாளரான இந்திய தேசிய காங்கிரசு கட்சியின் பத்மலோசன் சிங்கை 962 வாக்குகள் வித்தியாசத்தில் தோற்கடித்தார். 2004 முதல் 2009 வரை இந்த சட்டமன்றத்தில் பணியாற்றினார். 

## மேற்கோள்கள்

பகுப்பு:1959 பிறப்புகள்
பகுப்பு:2020 இறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
சிறுகரடி

**சிறுகரடி** *(Ursa Minor)* என்பது  நெடுந்தொலைவு வடக்கு வானத்தில் அமைந்துள்ள ஒரு விண்மீன் குழுவாகும். சிறு கரடியைப் போலவே , சிறிய கரடியின் வாலும் ஒரு அகப்பைக் கைப்பிடியாகக் காணலாம் , எனவே அதன் கூட்டாளியான பெரு டிப்பரைப் போல,  வட அமெரிக்க பெயரான சிறு **டிப்பரிலும்** ஏழு  விண்மீன்களில் அதன் கிண்ணத்தில் நான்கு விண்மீன்கள் உள்ளன.  தாலமி எனும் இரண்டாம் நூற்றாண்டின் வானியலாளர் பட்டியலிட்ட 48 விண்மீன் குழுக்களில் சிறு கரடியும் ஒன்றாகும் , மேலும் இது 88 நவீன விண்மீன குழுக்களில் ஒன்றாகவும் உள்ளது.  வடமீன்,, வட முனை விண்மீனாக இருப்பதால் ,  அதில் உள்ள சிறு கரடி  கடற்பயணத்திற்கு முதன்மையானது.

விண்மீன் குழுவில் உள்ள பொலிவான  வடமீன் என்பது  மீ மஞ்சள் - வெண்குறுமீனாகவும் இரவு வானத்தில் பொலிவான செஃபீடு மாறி  விண்மீனாகவும் உள்ளது. பீட்டா உர்சே மைனோரி (பீட்டா உர்சே மைனோரி) என்பது ஒரு வயதான விண்மீனாகும் , இது வீங்கி குளிர்ந்து ஆரஞ்சுப் பெருமீனாக மாறியுள்ளது , இது 2,08 என்ற  தேர்றப் பொலிவைக் கொண்டுள்ளது  வடமீனை விட சற்று மங்கலானது.  மேலும் 3வது அளவு காமா உர்சே மைனோரிசு ஆகியன " வடமீனின் பாதுகாவலர்கள் "  என்று அழைக்கப்படுகின்றனர். கோச்சாப் உட்பட நான்கு விண்மீன்களைச் சுற்றி வரும்  கோள்களும் கண்டறியப்பட்டுள்ளன. கோச்சாப் விண்மீன் குழுவில் ஒரு தனிமைப்படுத்தப்பட்ட  நொதுமி விண்மீன் கல்வெராவும், H1504+65  விண்மீனும்  உள்ளன. இதில் பின்னது, இதுவரை கண்டுபிடிக்கப்பட்ட வெப்பமான வெண்குறுமீன்களில் ஒன்றாகும். இதன் மேற்பரப்பு வெப்பநிலை 200,000 கெ. பாகையாக  உள்ளது.

thumb|427x427px|''யுரேனியாவின் கண்ணாடியில்'' விவரிக்கப்பட்டுள்ளபடி , திராகோ சுழற்சியுடன் சிறு கரடியின்,  இலண்டனில் கி. பி. 1825 இல் வெளியிடப்பட்ட, விண்மீன் குழும வரைபடங்களின் தொகுப்பாகும்.

## மேற்கோள்கள்

## வெளி இணைப்புகள்

* The Deep Photographic Guide to the Constellations: Ursa Minor
* The clickable Ursa Minor
* Warburg Institute Iconographic Database (ca 160 medieval and early modern images of Ursa Minor)

பகுப்பு:விண்மீன் குழாம்கள்
பகுப்பு:வட விண்மீன் குழாம்கள்
பகுப்பு:தாலமி விண்மீன் குழாம்கள்
திருநெட்டூர் மகாதேவர் கோயில்

**திருநெட்டூர் மகாதேவர் கோயில்** இந்தியாவில் கேரள மாநிலத்தில் எர்ணாகுளம் மாவட்டத்தில் உள்ள வைட்டிலா கிராமத்தில் அமைந்துள்ள கோயிலாகும். இக்கோயிலில் பரமேஸ்வரா மற்றும் மகா விஷ்ணு ஆகிய இரண்டு முதன்மைத் தெய்வங்கள் இருக்கின்றன.

இக்கோயில் வளாகத்தில் பரமேஸ்வரர் ருத்ர ரூபமாகவும், மகா விஷ்ணு வைகுண்டேஸ்வரராகவும் உள்ளனர். இரண்டு தெய்வங்களும் கிழக்கு நோக்கி உள்ளன. கேரளாவின் 108 சிவன் கோவில்களில் ஒன்று என்றும்,  பரசுராம முனிவரால் சிவபெருமானுக்கு அர்ப்பணிக்கப்பட்ட கோயில் என்றும் நம்பப்படுகிறது.   

## கர்க்கடக வாவு
மலையாள மாதமான கர்க்கிடகத்தின் அமாவாசை நாளன்றுஏராளமானோர் மகா விஷ்ணு கோவிலில் தம் முன்னோர்களுக்கு காணிக்கை செலுத்த வருகிறார்கள்.  இக்கோயில் " கர்க்கடக வாவு "விற்கு மிகவும் புகழ் பெற்றது. அமாவாசை நாளில், பக்தர்கள் தங்கள் முன்னோர்களுக்கு மரியாதை செலுத்துவதற்காக கோயிலுக்குச் சென்று காணிக்கை செலுத்துகின்றனர். 

## கோயில் அமைப்பு
5.5 ஏக்கர் வளாகத்தில் இக்கோயல் அமைந்துள்ளது. சிவனுக்கும், விஷ்ணுவுக்கும் தனித்தனி சன்னதிகள் உள்ளன. இக்கோயிலில் திருச்சுற்று, கருவறை உள்ளிட்டவை கேரள பாணியில் கட்டப்பட்டுள்ளன. வழிபாட்டுக்கூடம் அழகாக உள்ளது.

## விழாக்கள்
தனு மாதத்தில் கொடியாட்டு விழா சிறப்பாகக் கொண்டாடப்படுகிறது. எட்டு நாள்கள் நடைபெறும் இவ்விழா ஆராட்டுடன் நிறைவடைகிறது. இரு கோயில்களும் கொடிமரத்தைக் கொண்டுள்ளதால், விழா பொதுவாகக் கொண்டாடப்படுகிறது. சிவராத்திரியும், அஷ்டமி ரோகிணி இங்கு சிறப்பாகக் கொண்டாடப்படும் பிற விழாக்களாகும்.

## படத்தொகுப்பு

Thirunettur Mahadeva Temple IMG 3011.jpg|கோயில்
Thirunettur Mahadeva Temple IMG 3012.jpg|கோயில் குளம், கோயில்
Thirunettur Mahadeva Temple IMG 3013.jpg|திருச்சுற்று
Thirunettur Mahadeva Temple IMG 3014.jpg|திருச்சுற்று (மகாதேவர் கோயில்)
Nettur temple.jpg|கோயிலின் முழுத்தோற்றம்


## மேலும் காண்க
* 108 சிவன் கோயில்கள்
## மேற்கோள்கள்

பகுப்பு:Coordinates on Wikidata
பகுப்பு:எர்ணாகுளம் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
மொதுகுலா வேணுகோபால ரெட்டி

**மொதுகுலா வேணுகோபால ரெட்டி (Modugula Venugopala Reddy)** ஒய். எஸ். ஆர். காங்கிரஸ் கட்சியைச் சேர்ந்த இந்திய அரசியல்வாதி ஆவார். இவர் பிப்ரவரி 2019 வரை தெலுங்கு தேசம் கட்சியில் இருந்தார். மேலும் 2014 இல் ஆந்திரப் பிரதேச சட்டமன்றத்திற்கு போட்டியிட்டு குண்டூர் மேற்கு சட்டமன்றத் தொகுதியில் இருந்து முன்னாள் அமைச்சர் கண்ணா லட்சுமிநாராயணாவை எதிர்த்து வெற்றி பெற்றார். 2009 தேர்தலில் ஆந்திரப் பிரதேசத்தில் உள்ள நரசராவ்பேட்டைமக்களவைத் தொகுதியிலிருந்து 15வது மக்களவைக்கு தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்

* Official biographical sketch in Parliament of India website

பகுப்பு:1966 பிறப்புகள்
பகுப்பு:குண்டூர் மாவட்ட நபர்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
பகுப்பு:15வது மக்களவை உறுப்பினர்கள்
திரிபிரங்கோடு சிவன் கோயில்

**திரிபிரங்கோடு சிவன் கோயில்**  கேரள மாநிலம் மலப்புரம் மாவட்டம் திரூர் அருகே உள்ள திரிபிரங்கோடு என்ற இடத்தில் அமைந்துள்ள ஒரு சிவன் கோயிலாகும். 

இந்த பழமையான கோயில்  திருநாவாய ரயில் நிலையத்திலிருந்து மேற்கில் 5 கி.மீ.தொலைவிலும்,  திரூர் ரயில் நிலையத்திலிருந்து 10 கி.மீ. தெலைவிலும் உள்ளது. வடக்குக் கேரளாவில் அமைநதுள்ள மிக முக்கியமான இந்து புனித யாத்திரைத் தலங்களில் இதுவும் ஒன்றாகும்.

## கோயில் வளாகம்
கேரளாவில் உள்ள சிவபெருமானுக்கு அர்ப்பணிக்கப்பட்ட முக்கியமான கோயில்களில் இதுவும் ஒன்றாகும். இது 'வெள்ளோட்டு பாதம்' எனப்படும் வயல்வெளிகளின் ஓரத்தில் மேற்கு நோக்கி இக்கோயில் சுமார் 6 ஏக்கர் பரப்பளவில் பரந்து விரிந்து உள்ளது. கோயிலின் முன்புறம் ஒரு பெரிய ஆலமரம் உள்ளது. கோயில் வளாகத்தில் உள்ள மற்றொரு பெரிய மரம் சிவபெருமானுக்கு மிகவும் முக்கியமானதாக கருதப்படுகிற எலஞ்சி மரம் ஆகும். கோயில் வளாகத்தில்  சிவபெருமானுக்கு உகந்ததாகக் கருதப்ப்டுகின்ற பேலை (பில்வம்/கூவலம்) மரம் உள்ளது. இங்கள்ள மூலவரான சிவலிங்கம், சுயம்புலிங்கமாக மேற்கு நோக்கி உள்ளது. இடதுபுறம் பார்வதி சன்னதி உள்ளது. இதைத்தவிர மேலும் நான்கு சன்னதிகள் இங்கு உள்ளன. ஒன்று 'மூலஸ்தானம்' எனப்படுகின்ற சிவன் உறையும் இடமாகும். மற்ற மூன்று சன்னதிகள் யமனைக் கொல்ல சிவன் எடுத்த மூன்று படி நிலைகளைக் குறிக்கிறது.

கோயிலைச் சுற்றி ஐந்து குளங்கள் உள்ளன, அவற்றில் மூன்று கோயில் வளாகத்திலேயே காணப்படுகின்றன. கரணயில் கோயிலுக்கு முன்னால் காணப்படுகின்ற குளம் சிவன் உறையும் இடம் என்ற வகையில் உள்ளது. அதற்கு மிக அருகில் மேலும் இரண்டு குளங்கள் உள்ளன. கோவிலின் தென்மேற்கு மூலையில் உள்ள குளம், யமனைக் கொன்ற பின்னர் சிவன் தன் திரிசூலத்தைக் கழுவிய இடமாகக் கருதப்படுகிறது. கோயில் வளாகத்திற்கு வடகிழக்கு பகுதியில் ஒரு பெரிய குளம் பொது பயன்பாட்டிற்காக. நீச்சல் கற்றுக்கொள்வது, விலங்குகளை கழுவுதல் போன்றவை என்ற வகைகளில் பயன்படுத்தப்படுகிறது, கோயிலுக்குள் நுழைவதற்கு முன்பு பக்தர்கள் இங்கு குளித்துவிட்டுச் செல்கின்றனர். 

இந்த கோயில் முக்கியக்கூறாக இங்கு காணப்படுகின்ற மூன்று மூலவர் சன்திகளைக் கூறலாம். 

## மேலும் காண்க
* 108 சிவன் கோயில்கள்

## மேற்கோள்கள்

## வெளி இணைப்புகள்
* திரிபிரங்கோடு சிவன் கோவில்
* அதிகாரப்பூர்வ இணையதளம்
பகுப்பு:மலப்புறம் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
கள்ளம் சதீசு ரெட்டி

**கல்லம் சதீசு ரெட்டி** (*Kallam Satish Reddy*) ஓர் இந்திய வணிக நிர்வாகியும், டாக்டர். ரெட்டீசு லாபரேட்டரியின் தற்போதைய தலைவருமாவார். இவர், 1993 இல் டாக்டர். ரெட்டீசு லாபரேட்டரியின் நிர்வாக இயக்குநராக சேர்ந்தார். 1997 இல் நிர்வாக இயக்குநராக உயர்த்தப்பட்ட இவர், மருந்துப் பொருட்களை உற்பத்தி செய்யும் நிறுவனத்திலிருந்து, பல்வேறு மருந்துகளைத்  தயாரிப்பு நிறுவனமாக மாற்றினார்.

ரெட்டி உசுமானியா பல்கலைக்கழகத்தில் வேதிப் பொறியியலில் இளம் அறிவியல் பட்டமும், பர்டூ பல்கலைக்கழகத்தில் மருந்தாக்க வேதியியலில் அறிவியல் பட்டமும் பெற்றுள்ளார்.

## மேற்கோள்கள்

பகுப்பு:தெலுங்கு மக்கள்
பகுப்பு:வாழும் மக்கள்
வாதேசுவரம் கோயில்

**வாதேசுவரம் கோயில்** இந்தியாவின் கேரள மாநிலம் கண்ணூர் மாவட்டத்தில் அரோலியில் அமைந்துள்ள ஒரு சிவன் கோயிலாகும்.கேரளாவில் உள்ள 108 பழமையான சிவன் கோயில்களில் இதுவும் ஒன்றாகும். தென்னிந்தியாவில் உள்ள ஏராளமான சிவன் கோவில்களில் இதுவும் நன்கு அறியப்பட்டதாகும். மலை போல் காட்சியளிக்கும் குன்றின் மேல் கட்டப்பட்டுள்ள இது, 'வட மலபாரின் கைலாசம்' என்ற பெயரால் அழைக்கப்படுகிறது.

இக்கோயில் *அஷ்டதள* (எட்டு இதழ்கள்) கட்டிடக்கலை பாணியில் மூஷிக மன்னன் வட்டுகவர்மாவால் கட்டப்பட்டதாக நம்பப்படுகிறது. இந்தப் பாணியில் கட்டப்பட்ட ஒரே இந்தியக் கோயில் என்ற பெருமையை இது பெறுகிறது. இங்குள்ள மூலவர் சிவன் ஆவார். இங்கு சாஸ்தா மற்றும் தட்சிணாமூர்த்தி ஆகியோர் வழிபடப்படுகின்றனர். இக்கோயில் மலபார் தேவஸ்வம் வாரியத்தால் நிர்வகிக்கப்படுகிறது.

## அமைவிடம்
இக்கோயில் கண்ணூர் வழியாகச் செல்லும் தேசிய நெடுஞ்சாலையில் கிழக்கில் 150 மீட்டர் தொலைவில் அமைந்துள்ளது.  இக்கோயில் பாப்பினிசேரி ஊராட்சியில் அரோலி கிராமத்தில் உள்ளது. இது கீச்சேரி மலையின் உச்சியில் கட்டப்பட்டுள்ளது, இதனைப் பார்ப்பதற்கு ஒரு மலை போல இருப்பதால்'வட மலபாரின் கைலாசம்' என்றழைக்கப்படுகிறது. அருகில் காலிகட் சர்வதேச விமான நிலையம் உள்ளது.  மட்டன்னூர் அருகில் தற்போது கண்ணூர் சர்வதேச விமான நிலையம்  கட்டப்பட்டு வருகிறது.

## வரலாறு
இக்கோயில் சுமார் 1500 ஆண்டுகளுக்கு முன்பு மூஷிக வம்சத்தைச் சேர்ந்த 43 ஆவது ஆட்சியாளரான அன்றைய மன்னன் வட்டுகவர்மாவால் கட்டப்பட்டதாக நம்பப்படுகிறது.  *மூஷிகவம்ச மகாகாவியத்தில்*, கவிஞர் அதுல இக்கோயிலைப் பற்றிக் குறிப்பிடுகிறார்.  

## வழிபாடு
இக்கோயிலின் மூலவர் சிவன். இவர் வாதேசுவரத்தப்பன் என்றழைக்கப்படுகிறார். இங்கு  உமாமஹேஸ்வரர் ஆகக் கருதப்படுகின்ற சிவன், சாஸ்தா, தட்சிணாமூர்த்தி மற்றும் கிராதமூர்த்தி போன்ற தெய்வங்களும் வழிபாட்டில் உள்ளன.

## மேலும் பார்க்கவும்
* கொட்டியூர் கோவில்
* ராஜராஜேஸ்வரர் கோவில்

## மேற்கோள்கள்

பகுப்பு:Coordinates on Wikidata
பகுப்பு:கண்ணூர் மாவட்டத்திலுள்ள சிவன் கோயில்கள்
திரிதல மகா சிவன் கோயில்

thumb|250x250px| திருச்சுற்று
thumb|250x250px| அக்னிஹோத்ரியின் வேமஞ்சேரி மனை

**திரிதல மகா சிவன் கோயில்** இந்தியாவின் கேரள மாநிலத்தில் பாலக்காடு மாவட்டத்தில் உள்ள திரிதலாவில் பாரதப்புழா ஆற்றின் கரையில் அமைந்துள்ள சிவன் கோயிலாகும். இது ஒரு பழமையான இந்து கோயில் ஆகும். 

இந்தக் கோயிலைப் பற்றிய குறிப்புகள் கொட்டாரத்தில் சங்குனியின் ஐதிஹ்யமாலா மற்றும் மலையாள இலக்கியத்தின் பல செவ்வியல் நூல்களில் காணப்படுகின்றன.  இங்குள்ள சிவலிங்கமானது பரதபுழா ஆற்றின் மணலைக் கொண்டு அக்னிஹோத்ரியால் நிர்மாணிக்கப்பட்டதாகக் கூறப்படுகிறது. மணலால் இந்த சிவலிங்கம் ஆனதால் இதற்கு அபிஷேகம் செய்யப்படுவதில்லை.   கேரளாவில் உள்ள 108 பிரசித்தி பெற்ற சிவன் கோயில்களில் இதுவும் ஒன்றாகும்.   கி.பி.9 அல்லது கி.பி.10 ஆம் நூற்றாண்டில் கட்டப்பட்ட இக்கோயில் சோழர் கலைப்பாணியிலிருந்து பாண்டிய கட்டிடக்கலைப் பாணிக்கு மாறியதைக் குறிப்பதாக வரலாற்றாசிரியர்கள் கூறுகின்றனர்.  

## புராணங்கள்
' பறையிபெற்ற பந்திருகுலம்' என்ற புராணத்தின் படி, வரருச்சி என்ற பிராமணர், பஞ்சமி என்ற தாழ்ந்த சாதிப்பெண்ணை மணந்தார். திருமணத்திற்குப் பின்னர், அவர்கள் நீண்ட பயணம் மேற்கொண்டனர்.  அப்போது பஞ்சமி பலமுறை கருவுற்றாள். ஒவ்வொரு முறை அவள்  குழந்தையைப் பெற்றெடுத்தபோதும், கணவன் பெற்ற குழந்தையை அவ்விடத்திலேயே விட்டுவிடும்படி கூறினான். ஒவ்வொரு குழந்தையும் (மொத்தம் 12 குழந்தைகள்) வெவ்வேறு சாதியினரால் எடுத்து வளர்க்கப்பட்டது. அவர்கள் பந்திருகுலம் என்ற குலத்திற்குரியவர்களாகக் கருதப்பட்டனர். இவர்களைப் பற்றிய கதைகள் கொட்டாரத்தில் சங்குனி எழுதிய 'எய்திஹ்யமாலா' என்ற நூலில் குறிப்பிடப்பட்டுள்ளது. 

## கோயில் கட்டிடக்கலை
கேரளாவில் உள்ள ஒரு முக்கியமான தொல்பொருள் இடமாக இக்கோயில் கருதப்படுகிறது.  பாரதப்புழா ஆற்றின் தென்கரையில் பாலக்காட்டில் இருந்து சுமார் 75 கி.மீ. தொலைவில் இக்கோயில் அமைந்துள்ளது. இந்தக் கோயில்கேரளாவின் பழமையான தொல்பொருள் தளமாக இன்னும் பாதுகாக்கப்பட்டு வருகிறது. இக்கோயிலும், இடிபாடுகளும் கி.பி.9 கி.பி. 10 ஆம் நூற்றாண்டின் முற்பகுதியைச் சேர்ந்த வரலாற்று நினைவுச்சின்னங்களாக அறியப்படுகிறது. 

## மேலும் காண்க
* 108 சிவன் கோயில்கள்

## மேற்கோள்கள்

பகுப்பு:Coordinates on Wikidata
பகுப்பு:பாலக்காடு மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
உதயம்பேரூர் ஏகாதசி பெரும்திருக்கோயில் கோயில்

**உதயம்பேரூர் ஏகாதசி பெரும்திருக்கோயில்** இந்தியாவின் கேரள மாநிலம் எர்ணாகுளம் மாவட்டத்தில் உதயம்பேரூர் என்னுமிடத்தில் உள்ள சிவன் கோயிலாகும். பழமையான இந்த இந்துக் கோயில்  கேரளாவின் கட்டிடக்கலை பாணிக்கு ஒரு சிறந்த எடுத்துக்காட்டாகும். நினைவுச்சின்ன கோபுரங்கள் மற்றும் சுற்றுக் கருவறை ஆகியவற்றைக் கொண்டுள்ள இக்கோயில் கேரளாவில் உள்ள பெரிய சிவன் கோயில்களில் ஒன்றாகும். இக்கோயில் சுமார் நான்கு ஏக்கர் நிலப்பரப்பில் உள்ளது. கோயிலின் முக மண்டபமான முதல் அறை கேரள திராவிட கட்டிடக்கலைப் பாணியில் கட்டப்பட்டதாகும். முனிவர் பரசுராமர் இங்குள்ள மூலவரை சிலையை நிறுவியதாக நாட்டுப்புற வழக்காறுகள் கூறுகின்றன. கேரளாவில் உள்ள 108 பிரசித்தி பெற்ற சிவன் கோயில்களில் இந்தக் கோயிலும் ஒன்றாகும்.

## மேலும் காண்க
* 108 சிவன் கோயில்கள்
* கேரளாவின் கோவில்கள்

## மேற்கோள்கள்

பகுப்பு:Coordinates on Wikidata
பகுப்பு:எர்ணாகுளம் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
பகுப்பு:கொச்சியிலுள்ள இந்துக் கோயில்கள்
ஜி. வி. பிரசாத்

**ஜி. வி. பிரசாத்** (*G. V. Prasad*) ஓர் இந்திய வணிக நிர்வாகியும், டாக்டர். ரெட்டீசு லாபரேட்டரியின் இணைத் தலைவரும், நிர்வாக இயக்குநரும் ஆவார். அழகப்பா தொழில்நுட்பக் கல்லூரியில் வேதியியல் பொறியியல் படித்தார். சிகாகோவிலுள்ள இலினாய்ஸ் தொழில்நுட்பக் கழகத்தில் பொறியியல் பட்டப்படிப்பைத் தொடர்ந்து பர்டூ பல்கலைக்கழகத்தில் ஒரு வருட வணிக மேலாண்மை படித்தார். 1982 இல் அமெரிக்க வேதியியலாளர் நிறுவனம் வழங்கும் 'சிறந்த மூத்த மாணவர்' விருதை வென்றார். ஓராண்டு கழித்து பர்டூ பல்கலைக்கழகத்தில் தொழில்துறை நிர்வாகத்தில் முதுகலைப் பட்டம் பெற்றார்.

பிரசாத் 1985 இல் பென்செக்ஸ் லேப்ஸ் என்ற மருந்து நிறுவனத்துடன் இணைந்து நிறுவினார். பென்செக்ஸ் பின்னர் டாக்டர். ரெட்டீசு லாபரேட்டரியால் கையகப்படுத்தப்பட்டது. சில காலம் கட்டுமானத் தொழிலுக்குத் திரும்பினார். 1990 ஆம் ஆண்டில், இவர் சார்மினார் என்ற மருந்து நிறுவனத்தின் தலைமை நிர்வாக அதிகாரியாக இருந்தார். 2001 ஆம் ஆண்டில், இவரது நிறுவனமும் டாக்டர் ரெட்டி நிறுவனத்துடன் இணைக்கப்பட்டது  மேலும் பிரசாத் இணைக்கப்பட்ட நிறுவனத்தின் துணைத் தலைவராகவும், தலைமை நிர்வாக அதிகாரியாகவும் பொறுப்பேற்றார்.

## தனிப்பட்ட வாழ்க்கை
பிரசாத், டாக்டர். ரெட்டீசு லாபரேட்டரியின் நிறுவனர் கள்ளம் அஞ்சி ரெட்டியின் மகள் அனுராதாவை மணந்தார். அனுராதா டாக்டர். ரெட்டீசு அறக்கட்டளையின் நிர்வாக அறங்காவலராகவும், இந்தியாவின் பாரம்பரியங்கள் மற்றும் கலாச்சாரத்தை ஊக்குவிக்கும் நிறுவனமான சப்தபர்ணியின் நிறுவனர்-இயக்குனராகவும் இருக்கிறார்.

## மேற்கோள்கள்

## வெளி இணைப்புகள்
* 

பகுப்பு:தெலுங்கு மக்கள்
பகுப்பு:வாழும் மக்கள்
கொய்யே மோசனு ராஜு

**கொய்யே மோசனு ராஜு** (*Koyye Moshenu Raju*) ஓர் இந்திய அரசியல்வாதியும், ஆந்திரப் பிரதேச சட்ட மேலவையின் உறுப்பினரும் ஆவார். இவர் ஆந்திரப் பிரதேச சட்ட மேலவையின் தலைவராகவும் பணியாற்றுகிறார். இவர் ஒய். எஸ். ஆர். காங்கிரஸ் கட்சியால் சட்ட மேலவை உறுப்பினராகத் தேர்வு செய்யப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:ஆந்திரப் பிரதேச மக்கள்
முகமது பரீதுதீன்

**முகமது பரீதுதீன்** (*Mohammed Fareeduddin*) (14 அக்டோபர் 1957 - 29 டிசம்பர் 2021) தெலங்காணா சட்ட மேலவை உறுப்பினராக பணியாற்றிய ஒரு இந்திய அரசியல்வாதி ஆவார். இவர் 2016 இல் பாரத் இராட்டிர சமிதி வேட்பாளராக போட்டியின்றி தேர்ந்தெடுக்கப்பட்டார் 

## அரசியல் வாழ்க்கை
பரீதுதீன், 2009 முதல் பத்து ஆண்டுகள் ஆந்திரப் பிரதேசத்தின் சட்டமன்ற உறுப்பினராக இருந்தார். இந்திய தேசிய காங்கிரசு அரசியல்வாதியாக தனது அரசியல் வாழ்க்கையைத் தொடங்கிய இவர்  ஆம்பர்பேட்டை தொகுதியில் போட்டியிட்டார். இத்தேர்தலில் இவர் பாரதிய ஜனதா கட்சியின் ஜி. கிஷன் ரெட்டியிடம் தோல்வியடைந்தார்.   பின்னர், ஆகஸ்ட் 2014 இல் பாரத் இராட்டிர சமிதியில் சேர்ந்தார் 

2016 ஆம் ஆண்டில், தெலங்காணா சட்டமன்ற உறுப்பினராகத் தேர்ந்தெடுக்கப்பட்டார். இது 2014 ஆம் ஆண்டில் ஆந்திரப் பிரதேசத்தைப் பிரித்ததன் மூலம் உருவாக்கப்பட்டது.   

2004 மே மாதம், முதலமைச்சர் எ. சா. ராஜசேகர் அரசில் சிறுபான்மை நலன் மற்றும் மீன்வளத்துறை அமைச்சரானார்.    பின்னர் 2007 இல் கூட்டுறவுத் துறை அமைச்சரானார் 

## இறப்பு
இவர் 29 டிசம்பர் 2021 அன்று ஐதராபாத்தில் உள்ள ஒரு தனியார் மருத்துவமனையில் தனது 67வது வயதில் மாரடைப்பால் காலமானார்  

## மேற்கோள்கள்

பகுப்பு:2021 இறப்புகள்
பகுப்பு:1957 பிறப்புகள்
பகுப்பு:பாரத் இராட்டிர சமிதி அரசியல்வாதிகள்
பகுப்பு:தெலங்காணா அரசியல்வாதிகள்
காக்கத்துருத்து

**காக்கத்துருத்து  (Kakkathuruth)**  இந்தியாவின் கேரள மாநிலத்தில் உள்ள ஆலப்புழா மாவட்டத்தில் வேம்பநாட்டு ஏரியால் சூழப்பட்ட ஒரு சிறிய தீவு ஆகும்.  *காகங்களின் தீவு* என்றும் இத்தீவு அழைக்கப்படுகிறது. அமெரிக்க தொலைக்காட்சி நிறுவனமான நேசனல் சியோகிராஃபிக் தொலைக்காட்சி , காக்கத்துருட்டில் இருந்து பார்க்கப்படும் சூரிய மறைவு நிகழ்வு உலகின் மிகச் சிறந்ததாக காட்சி அனுபவம் என வர்ணிக்கிறது.  கிரகத்தின் வெவ்வேறு பகுதிகளில் எடுக்கப்பட்ட 24 மிக அழகான படங்களில் ஒன்றாக இக்காட்சியை இந்நிறுவனம் சேர்த்துள்ளது. 

## கண்ணோட்டம்
ஆலப்புழாவின் வடக்கு முனையில் உள்ள எழுபுன்னா கிராமத்தில் காக்கத்துருத்து தீவு அமைந்துள்ளது.  ஒரு கிலோமீட்டர் தொலைவில் உள்ள எரமல்லூர் காக்கத்தூருக்கு அருகில் உள்ள நிலப்பகுதியாகும்.   எரமல்லூரில் இருந்து படகு மூலம் தீவை அணுகலாம். மூன்று கிலோமீட்டர் நீளமும் ஒன்றரை கிலோமீட்டர் அகலமும் கொண்ட இந்த தீவில் சுமார் 300 குடும்பங்கள் வசிக்கின்றன.  வேம்பநாட்டு ஏரியின் நடுவில் அமைந்துள்ள காக்கத்துருத்து காகங்கள் மற்றும் பல பறவைகளின் புகலிடமாகமாகவும் பறவை ஆர்வலர்களின் விருப்பமான இடமாகவும் உள்ளது. 

தீவில் பெரிய சாலைகள் எதுவும் இல்லை மற்றும் மண் சாலைகளில் மிதிவண்டி  முக்கிய வாகனமாகப் பயன்படுத்தப்படுகிறது. தீவில் அங்கன்வாடியும் (குழந்தைகளுக்கான பள்ளி) மற்றும் ஆயுர்வேத மருத்துவமனையும் உள்ளன.   சதுப்பு நிலங்கள், தென்னந்தோப்புகள் எங்கும் காணக்கூடியவையாக உள்ளன.  வேம்பநாட்டு காயலின் பரந்த தன்மை காக்காத்துருத்தை ஆலப்புழாவின் முக்கியமான சுற்றுலாத் தலமாக மாற்றியுள்ளது.  2016 ஆம் ஆண்டில், நேசல் சியோகிராஃபிக் தொலைக் காட்சி நிறுவனம் உலகின் 24 மிக அழகான இடங்களில் ஒன்றாக காக்காத்துருத்தை தேர்ந்தெடுத்தது. 

## மேலும் பார்க்கவும்
* கேரளா காயல்

## மேற்கோள்கள்

பகுப்பு:ஆலப்புழை மாவட்டத்திலுள்ள சுற்றுலாத் தலங்கள்
பகுப்பு:கேரளத்தில் உள்ள தீவுகள்
பகுப்பு:ஆற்றுத் தீவுகள்
பகுப்பு:Coordinates on Wikidata